ai4bharat/Pralekha huggingface dataset:
بھارت کا مسابقتی کمیشن
کمپٹیشن کمیشن آف انڈیا سی سی آئی نے شنیڈر الیکٹرک انڈیا پرائیویٹ لمیٹیڈ اور میک ریٹچی انویسمنٹ پرائیویٹ لمیٹیڈ کی طرف سے لارسین اور ٹوبرو لمیٹیڈ کے الیکٹریکل اور آٹومیشن کاروبار کے حاصل کرنے کو منظوری دی
کمپٹیشن کمیشن آف انڈیا   نے اُس حکم کو شائع کیا ہے جس میں شنیڈر الیکٹرک انڈیا پرائیویٹ لمیٹیڈ  اور میک ریٹچی انویسمنٹ پرائیویٹ لمیٹیڈ  کی جانب سے لارسن اور ٹوبرو لمیٹیڈ  کے الیکٹریکل اور آٹومیشن کاروبار کو حاصل کرنے کو منظوری دے دی ہے۔
یہ منظوری کچھ ترامیم سے مشروط ہے، جن کا مقصد مجوزہ حصول کے مقابلہ جاتی مخالف متوقع اثرات کو ختم کرنا ہے۔ مذکورہ آرڈر ایک گہری انکوائری کا نتیجہ ہے، جو اس نوٹس کی روشنی میں کی گئی ہے، جو شنیڈر اور میک ریٹچی کی طرف سے 16 جولائی 2018 کو کمپٹیشن قانون 2002  کی دفعہ 6 کے ذیلی سیکشن 2 کے تحت دی گئی تھی۔ کمیشن نے یہ پایا کہ شنیڈر اور ایل اینڈ ٹی ہندوستان میں لووولٹیج سوئچ گیئر انڈسٹری میں فروغ اور ڈسٹریبیوشن  کے اعتبار سے پہلی اور دوسری سرکردہ کمپنیاں ہیں۔ ان کا استحکام منجملہ دیگر باتوں لووولٹیج سوئچ گیئر ڈسٹریبوٹروں اور مشترکہ ادارے کے دوسرے اداروں کو ایک ساتھ ملائے گا۔ اس طرح نئے اداروں کے لئے مارکیٹ میں داخل ہونا مشکل ہوجائے گا۔ اس طرح کمیشن کا خیال تھا کہ ایل اینڈ ٹی کے الیکٹریکل اور آٹومیشن کاروبار کا حصول کمپٹیشن کو کم کرے گا اور مشترکہ کمپنی کو مشورہ دے گا اور اس کی قیمت بڑھانے کی صلاحیت میں اضافہ کرے گا۔
کمپٹیشن کی تشویش کو ختم کرنے کی خاطر کمیشن نے ایکوائررس کو حکم دیا ہے کہ وہ ایل اینڈ ٹی کی نصب شدہ صلاحیت کے ایک حصے کو ریزرو رکھیں، تاکہ تیسری پارٹی کے کمپٹیٹرس کو وہائٹ لیبلنگ سروسز کی پیشکش کی جاسکے۔
U. No. 2329
(Visitor Counter : 49
وزیراعظم کا دفتر
وزیر اعظم نے چین میں منعقدہ 31 ویں عالمی یونیورسٹی گیمز میں ہندوستانی کھلاڑیوں کی کارکردگی کی ستائش کی
وزیر اعظم جناب نریندر مودی نے 31 ویں عالمی یونیورسٹی گیمز میں 11 گولڈز، 5 سلور اور 10 کانسے سمیت 26 تمغے حاصل کرنے کا بے مثال ریکارڈ قائم کرنے کے لئے ہندوستانی کھلاڑیوں کی کارکردگی کی تعریف کی ہے۔ وزیر اعظم نے اس بات پر زور دیا کہ 1959 میں اپنے آغاز کے بعد سے عالمی یونیورسٹی گیمز میں یہ ہندوستان کی بہترین کارکردگی ہے اور اس کامیابی کے لیے کھلاڑیوں، ان کے اہل خانہ اور کوچز کو مبارکباد دی۔
وزیر اعظم نے ٹویٹ کیا:
‘‘ایک کھیل کی کارکردگی جو ہر ہندوستانی کا سر فخر سے اونچا کردے گی!
31 ویں عالمی یونیورسٹی گیمز میں، ہندوستانی کھلاڑی 26 تمغوں کے بے مثال ریکارڈ کے ساتھ واپس آئے! ہماری اب تک کی بہترین کارکردگی، اس میں 11 گولڈ، 5 سلور اور 10 کانسے شامل ہیں۔
ہمارے ان حیرت انگیز صلاحیتوں والے کھلاڑیوں کو سلام جنہوں نے قوم کا نام روشن کیا اور آنے والے کھلاڑیوں کی حوصلہ افزائی کی۔’’
‘‘خاص طور پر خوشی کی بات یہ ہے کہ ہندوستان نے 1959 میں اپنے آغاز سے لے کر اب تک ورلڈ یونیورسٹی گیمز میں کل 18 تمغے جیتے ہیں۔ اس طرح اس سال 26 میڈلز کا مثالی نتیجہ واقعی قابل ذکر ہے۔
شاندار کارکردگی ہمارے کھلاڑیوں کی غیر متزلزل لگن کا منہ بولتا ثبوت ہے۔ میں اس کامیابی کے لیے کھلاڑیوں، ان کے اہل خانہ اور کوچز کو مبارکباد پیش کرتا ہوں اور ان کی آئندہ کوششوں کے لیے نیک تمناؤں کا اظہار کرتا ہوں۔’’
وزیراعظم کا دفتر
وزیراعظم نے یوم عاشورہ پر حضرت امام حسین علیہ السلام کی شہادت کو یاد کیا
نئی دہلی۔ 20 اگست وزیر اعظم جناب نریندر مودی نے یوم عاشورہ پر حضرت امام حسین علیہ السلام کی عظیم قربانیوں کو یاد کیا اور ان کی ہمت کے ساتھ ساتھ انصاف کے تئیں ان کے عزم کو بھی یاد کیا ہے۔
ایک ٹویٹ میں وزیر اعظم نے کہا؛
"ہم حضرت امام حسین  کی عظیم قربانیوں کو یاد کرتے ہیں اور ان کی جرات کے ساتھ ساتھ انصاف کے تئیں ان کے عزم کو بھی یاد کرتے ہیں۔ انہوں نے امن اور سماجی مساوات کوہمیشہ اہمیت دی۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-8091
(
عملے، عوامی شکایات اور پنشن کی وزارت
وزیراعظم کا اسسٹنٹ سکریٹریوں  کے افتتاحی اجلاس سے خطاب
وزیراعظم نے نوجوان افسران سے کہاکہ وہ اسسٹنٹ سکریٹری کے طورپر اپنی مدت کارکے دوران مسائل کو حل کرنے کے لئے نئی بصیرت ، نئے خیالات اور تازہ ترین طریقہ ہائے کارکو بروئے کارلائیں
نئی دہلی ،3 ؍جولائی :وزیراعظم جناب نریندرمودی نے تقریبا160نوجوان آئی اے ایس افسران سے گفت وشنید کا اہتما م کیا، جن کا تعلق 2017کے بیچ سے ہے اورجنھیں حال ہی میں حکومت ہند کے تحت اسسٹنٹ سکریٹری کے طورپرتعینات کیاگیاہے ۔
وزیراعظم نے مسوری میں متعلقہ افسران کی تربیت کے دوران اس گروپ کے ساتھ اپنی میٹنگ کا ذکرکیا۔ گفت وشنید کے دوران افسران نے فیلڈ ٹریننگ کے دوران اپنے تجربات ساجھاکئے ۔انھوں نے خواہش ظاہرکی کہ ان تجربات کو جوانھوں نے مسوری میں اپنی کلاس روم تربیت کے دوران حاصل کئے ہیں ، ان کا اظہارکریں ۔ جن افسران نے توقعاتی اضلاع میں کام کیاتھا ،انھو ں نے بیان کیاکہ کس طریقے سے حالیہ اقدامات نے ان اضلاع میں بنیاد ی سطح پر کام کیاہے ۔
وزیراعظم نے افسروں کے آئندہ تین مہینے کے اٹیچ منٹ یعنی تعیناتی کو جوحکومت ہند کے تحت ہوگی ، از حد اہم قراردیا۔ انھوں نے کہاکہ یہ باقاعدہ سوچے سمجھے عمل کاایک حصہ ہے ۔انھوں نے کہاکہ آپ میں سے ہرایک افسراس مدت میں پالیسی وضع کرنے کے عمل میں اثرانداز ہونے کے موقع کا حامل ہوگا۔
جناب نریندرمودی نے افسران کی حوصلہ افزائی کرتے ہوئے کہاکہ مسائل کو حل کرنے میں نئی بصیرت ، نئے خیالات اور نیاطریقہ ہائے کاراپنائیے ۔ انھوں نے کہاکہ پروگرام کا مقصد یہ ہے کہ حکومت کے کام کاج میں ندرت اور تازگی لائی جائے ۔ تجربے اور تازگی کا امتزاج پورے سسٹم کے لئے مفید ثابت ہوگا۔ انھوں نے کہاکہ ان افسران کو جوبھی کام سونپاجائے، اسے تازہ اور شہریوں پرمرتکز تناظرمیں انجام دیاجاناچاہیئے ۔ وزیراعظم نے اس بات پرزوردیاکہ افسران کو مجموعی حل پیش کرنے چاہیئں یعنی جومسئلہ بھی انھیں سونپاجائے وہ اجتماعی طورپرحل کا حامل ہوناچاہیئے ۔ انھوں نے افسران سے کہاکہ وہ جوبھی کام دہلی میں کریں اسے فیلڈ کے اپنے تجربے سے جوڑیں ۔ وزیراعظم کے دفترمیں وزیرمملکت، ڈاکٹرجتیندرسنگھ ، وزیراعظم کے دفترکے سینیئر افسران ، عملہ اور تربیت کے محکمے کے افسران بھی اس موقع پرموجود تھے ۔
اس موقع پراظہارخیال کرتے ہوئے وزیرمملکت  ڈاکٹرجتیندرسنگھ نے کہا کہ یہ طریقہ وزیراعظم کی نگرانی اوررہنمائی میں پانچ سال قبل اپنایاگیاتھا۔اس سال 2017کےبیچ کے 169افسران کو مختلف وزارتوں سے منسلک کیاجارہاہے ۔ ان افسران میں 27فیصد خواتین افسران ہیں جن کی مجموعی اوسط عمر 29-28برسوں کے درمیان ہے ۔ انھوں نے مزید کہاکہ ان افسران میں سے ، 111افسران ،انجینئرنگ بیک گراؤنڈ کے حامل افسران ہیں اور 20افسران کا تعلق طبی پس منظرسے ہے ۔ اس کی مدد سے وہ حکومت کی اسکیموں کو بہترطورپرسمجھ سکیں گے یعنی ڈیجیٹل انڈیا اورآیوش مان بھارت وغیرہ کی تفہیم ان کے لئے آسان ہوگی ۔
اس موقع پر سردارولبھ بھائی پٹیل کی حیات اورحصولیابیوں پر مشتمل ایک آڈیو ویژوول فلم بھی دکھائی گئی ، واضح رہے کہ سردارولبھ بھائی پٹیل کو بھارت میں سول سروسز کا معمار خیال کیاجاتاہے ۔ کابینہ سکریٹری جناب پی کے سنہا ، سکریٹری  ڈاکٹرسی چندرامولی اور دیگر سینیئرافسران بھی اس موقع پر موجود تھے ۔
۔۔۔۔۔۔۔۔۔۔۔۔۔۔
U-2768
(Visitor Counter : 28
کابینہ
کابینہ نے انڈیا پوسٹ پیمنٹ بینک کے قیام سے متعلق نظر ثانی شدہ لاگت تخمینہ کو منظوری دی
مالی سال 2020-21 کے 820 کروڑ روپے سے اضافی فنڈنگ اب مالی سال 2022-23 کے لیے 2255 کروڑ روپے ہے
مرکزی کابینہ نے وزیر اعظم جناب نریندر مودی کی صدارت میں انڈیا پوسٹ پیمنٹس بینک کے قیام کے لیے کابینہ نے ریگولیٹری ضروریات کو پورا کرنے کے لیے نظر ثانی شدہ پروجیکٹ لاگت کو 1435 کروڑ روپے سے بڑھا کر 2255 کروڑ روپے کرنے کی منظوری دے دی ہے۔ کابینہ نے مستقبل میں ریگولیٹری ضروریات اور تکنیکی اپ گریڈیشن کی تکمیل کے لیے 500 کروڑ روپے تک کی فنڈنگ کے لیے اصولی منظوری بھی دی ہے۔
اس پراجیکٹ کا مقصد عام آدمی کے لیے قابل رسائی، سستا اور قابل اعتماد بینک بنانا، غیر بینک شدہ افراد کی رکاوٹوں کو دور کرکے مالی شمولیت کے مقصد کو آگے بڑھانا اور کم بینک شدہ آبادی کے لیے ان کی دہلیز پر بینک خدمات مہیا کرکے مواقع کے اخراجات کو کم کرنا ہے۔
انڈیا پوسٹ پیمنٹس بینک لمیٹیڈ کا یکم ستمبر 2018 کو ملک گیر پیمانے پر افتتاح عمل میں آیا تھا جس کی 650 شاخیں۔کنٹرولنگ دفاتر ہیں۔آئی پی پی بی نے 1.36 لاکھ پوسٹ آفسوں کو بینک سہولتوں سے لیس کیا ہے نیز 1.89 لاکھ پوسٹ مینوں اور گرامین ڈاک سیوکوں کو سمارٹ فونز اور بائیو میٹرک آلات مہیا کئے ہیں تاکہ وہ گھر گھر بینکنگ سہولتیں پہنچا سکیں۔
آئی پی پی بی کے قیام سے اب تک اس نے 16118 کروڑ روپے کی مالیت کے 82 کروڑ مجموعی مالی لین دین کے ساتھ 5.25 کروڑ کھاتے کھولے ہیں جن میں 21343 کروڑ کی مالیت کے 765 لاکھ اے ای پی ایس لین دین شامل ہیں۔ پانچ کروڑ کھاتوں میں سے 77 فیصد کھاتے دہی علاقوں میں، جب کہ 48 فیصد گاہک خواتین ہیں جن کی 1000 کروڑ روپے کی مالیت کی رقوم جمع ہیں۔ تقریباً 40 لاکھ خواتین گاہک نے اپنے کھاتوں میں 2500 کروڑ کی مالیت کے براہ راست فائدہ منتقلی  فائدے حاصل کیے ہیں۔ 7.8 لاکھ کھاتے اسکولی طلبا کے لیے کھولے گئے ہیں۔
خواہشمند اضلاع میں آئی پی پی بی نے تقریبا 95.71 لاکھ کھاتے کھولے ہیں جن میں 602 لاکھ مجموعی لین دین ہوئے ہیں جن کی مجموعی مالیت 19.487 کروڑ روپے ہے۔ بائیں بازو کی انتہا پسند  اضلاع میں، آئی پی پی بی نے 67.20 لاکھ کھاتے کھولے ہیں جن میں 13.460 کروڑ روپے مالیت کے 426 لاکھ مجموعی لین دین ہوئے ہیں۔
اس تجویز کے تحت کل مالی اخراجات 820 کروڑ روپے ہیں۔ اس فیصلے سے انڈیا پوسٹ پیمنٹس بینک کے محکمہ ڈاک کے نیٹ ورک کو استعمال کرکے پورے بھارت میں مالی شمولیت کے مقصد کو آگے بڑھانے میں مدد ملے گی۔
وزارت خزانہ
19-2018کے دوران 44.34لاکھ کروڑ روپے دیہی علاقوں میں روزی روٹی اور بنیادی ڈھانچے کی تشکیل پر خرچ کئے جائیں گے
آبپاشی سے محروم 96 اضلاع میں یقینی آبپاشی کی فراہمی کیلئے وزیراعظم کی کِرشی سینچائی یوجنا کے تحت 2600کروڑروپے مختص کئے گئے ہیں
نئی دہلی، یکم فروری؍خزانے اور کارپوریٹ امور کے مرکزی وزیر جناب ارون جیٹلی نے آج پارلیمنٹ میں 19-2018کا عام بجٹ پیش کرتے ہوئے ملک کے دیہی علاقوں میں روزی روٹی کو فروغ دینے کی خاطر اہم اقدامات کا اعلان کیا ہے۔ جناب ارون جیٹلی نے کہا ‘‘ جیسا کہ میری تجویزوں سے ظاہر ہے کہ اگلے سا ل حکومت کی توجہ روزی روٹی، زراعت اور متعلقہ سرگرمیوں پر زیادہ خرچ کر کے دیہی علاقوں میں روزی روٹی کے زیادہ سے زیادہ مواقع پید ا کرنے پر ہوگی’’۔
جناب جیٹلی نے مطلع کیا کہ 19-2018 میں دیہی علاقوں میں روزی روٹی اور بنیادی ڈھانچے کی تشکیل کیلئے مختلف وزارتیں 14.34لاکھ کروڑروپے خرچ کریں گی، جن میں 11.98لاکھ کروڑروپے فاضل بجٹ اور بجٹ کے علاوہ کے وسائل سے شامل ہوں گے۔ زراعت کی سرگرمیوں اور اپنا روزگار خود چلانے کے علاوہ اس رقم سے روزگار کے 321کروڑ دن فراہم ہوں گے۔ اس کے علاوہ 3.17لاکھ کلومیٹردیہی سڑکیں بنیں گی۔ 51لاکھ نئے دیہی مکانات فراہم ہوں گے۔1.88کروڑاجابت خانوں کا انتظام ہوگا اور زراعت کو فروغ حاصل ہونے کے علاوہ 1.75کروڑ مکانوں میں بجلی کے کنکشن فراہم کئے جائیں گے۔
اس کے علاوہ حکومت نے 19-2018کے دوران قومی دیہی روزی روٹی مشن کیلئے مختص رقم بڑھا کر5750کروڑروپے کردیئے۔ جناب جیٹلی نے بتایا کہ خواتین سیلف ہیلپ گروپس کے لئے قرضے کی رقم 17-2016میں بڑھاکر تقریباً 42،500کروڑروپے کی گئی تھی، جو کہ اس سے پچھلے سال سے 37فیصد زیادہ تھی۔ حکومت کو امید ہے کہ ایس ایچ جی ایس کیلئے مارچ 2019 تک قرضے بڑھ کر 75000کروڑہو جائیں گے۔
وزیراعظم کی کرشی سینچائی یوجنا-ہر کھیت کو پانی کے تحت زیرزمین پانی سے سینچائی کی اسکیم کو مستحکم بناتےہوئے حکومت نے اس مقصد کیلئے 2600کروڑروپے مختص کئے ہیں۔ اس سے سینچائی سے محروم 96اضلاع کو یقینی سینچائی کی فراہمی ہو سکے گی، جہاں اس وقت 20فیصد سے بھی کم زمین کو سینچائی کی سہولت حاصل ہے۔
U- 592
(Visitor Counter : 32
کامرس اور صنعت کی وزارتہ
ایک ضلع ایک پیداوار اسکیم
نئی دہلی 3 فروری2021: ایک ضلع ایک پیداوارایک ایسی پہل ہے جسے ایک ضلع کے اصل امکانات کو سمجھنے اقتصادی ترقی کو تیز کرنے، روزگار پیداکرنے اور دیہی صنعتکاری کے فروغ کی جانب ایک انقلابی قدم سمجھا جارہا ہے۔ جس کے ذریعہ ہم آتم نربھر بھارت کی جانب بڑھے ہیں۔ ون ڈسٹرکٹ ون پروڈکٹ پہل کو عملاً‘‘ اضلاع برآمداتی مراکز’’کے ساتھ ضم کیا گیا ہے جو DGFT ، کامرس محکمے کی جانب سے صنعتوں اور اندرونی کاروبار کے فروغ کے شعبے کے ساتھ مل کر شروع کی گئی ہے۔ جو کہ اس میں بڑا حصہ دار ہے۔
کامرس کا محکمہ DGFT کے ذریعہ ریاستی اور مرکزی حکومت کی ایجنسیوں کو ساتھ لے کر ایک ضلع ایک پیداوار پہل کو فروغ دے رہا ہے۔ اس کا مقصد ملک کے ہر ضلع کو برآمداتی مرکزی بنانا ہے جس کے لئے ضلع کی ان پیداواروں کی شناخت کرنا ہے جس کی برآمدات کا امکان ہے۔ اس کے لئے برآمدات کے راستے میں آنے والی آخری مرحلے کی دشواریوں کو کم کرنا، مقامی برآمدکاروں/مینوفیکچررز کی مدد کرنا اور غیر ملکوں میں امکانی گاہکوں کی شناخت کرنا ہے تاکہ ضلع میں برآمداتی مینوفیکچرنگ کو بڑھاوا ملے اور روزگار کے مواقع پیدا ہوسکیں۔
یہ اطلاع کامرس اور صنعت کے وزیر مملکت جناب سوم پرکاش نے آج لوک سبھا میں ایک تحریری جواب میں دی۔
وزارت آیوش
آیوش کی وزارت نے کووِڈ۔19 سے متعلق دعووں کے سلسلے میں دانش مندی برتنے کی درخواست کی ہے اور کورونا وائرس سے نمٹنے کے لئے سائنٹفک اور ٹھوس شہادتوں پر مبنی حل نکالنے کے لئے اقدامات شروع کیے
وزیر اعظم کی جانب سے دی گئی کال پر عمل کرتے ہوئے، جس کا مقصد یہ کہ بغیر کسی شہادت کی بنیاد پر کیے جانے والے دعوؤں پر روک لگائی جائے جن کا تعلق کووِڈ۔19 کے معالجے سے ہے، آیوش کی وزارت نے بیداری پھیلانے کے ذریعہ اس طرح کے دعووں کی روک تھام کے لئے اقدامات شروع کر دیے ہیں۔ اس کے علاوہ وزارت نے وزیر اعظم کے مشورے پر آیوش کے نظام سے سائنسی شہادتوں پر مبنی حل نکالنے کے لئے بھی کاروائی شروع کر دی ہے تاکہ اس وبائی مرض کے پھیلاؤ پر قابو حاصل کیا جا سکے اور اس کے لئے ایک چینل قائم کیا گیا ہے جو آیوش پریکٹشنروں اور آیوش کے اداروں کی جانب سے موصول ہونے والی مختلف النوع تجاویز کی ایک فہرست تیار کرے گا، اور اس فہرست میں شامل تجاویز کا سائنسدانوں کے ایک گروپ کے ذریعہ تجزیہ کیا جائے گا۔
وزارت آیوش کے پریکٹشنروں تک رسائی حاصل کرنے کے لئے ویڈیو کانفرنسنگ اور سوشل میڈیا جیسے پلیٹ فارموں کا استعمال کر رہی ہے اور انہیں جھوٹے اور بے بنیاد دعوؤں کو رد کرنے اور انہیں روکنے کے لئے آگے آکر اس کام میں مدد دینے کے لئے کہہ رہی ہے۔30 مارچ 2020 کو منعقدہ ایک ویڈیو کانفرنس میں آیوش کے مختلف شعبہ جات کے تقریباً 100 صاحب فکر قائدین نے اس میں حصہ لیا تھا،اور دیگر موضوعات کے علاوہ یہ فیصلہ لیا تھا کہ اس طرح کے نامناسب دعوؤں کے خلاف بیداری پھیلانے کے لئے کام کیا جائے گا۔ ریلوے اور تجارت کے وزیر جناب پیوش گوئل اور آیوش  کے وزیر مملکت جناب شری پد نائک نے 30 مارچ 2020 کو ویڈیو کانفرنس کے دوران آیوش صنعت کے قائدین سے خطاب کیا تھا۔
وزیر اعظم کی کال پر وزارت آیوش کی جانب سے جو کاروائیاں کی جانی ہیں ان میں سے ایک کاروائی یہ بھی ہے کہ آیوش کے نظام کے تحت سائنٹفک شہادتوں پر مبنی حل نکالے جائیں اور اس سلسلے میں ایک آن لائن چینل قائم کیا جائے جو اسی وزارت کی ویب سائٹ پر قائم کیا جائے گا جس میں سائنسی توضیحات پر مبنی تجاویز اور معالجاتی نظریات نیز ضوابط مفردات وغیرہ کو قبول کیا جائے گا جن کی بنیاد معیاری سائنٹفک رہنما خطوط پر طے کی جائے گی جن کے ذریعہ کووِڈ۔19 وبائی مرض کے پھیلاؤ کو روکا جا سکے یا اس بیماری کا انتظام کیا جاسکے۔ وزارت نے اسی لحاظ سے آیوش طریقہ علاج کے معالجین اور آیوش کے اداروں  بھی شامل ہیں۔ نظریات اور خیالات کو درج ذیل ویب سائٹ پر منسٹری کی ویب سائٹ درج ذیل پر بھی ارسال کیا جا سکتا ہے۔
http://ayush.gov.in/covid-19

حاصل ہونے والے نظریات اور خیالات کی جانچ ماہرین کی ایک کمیٹی کرے گی۔ جانچ پڑتال سے متعلق کمیٹی کی جانب سے جن تجاویز کی سفارش کی جائے گی انہیں سائنس داں حضرات کا ایک گروپ زیر غور لائے گا جس میں مختلف شعبوں کے ماہرین شامل ہوں گے۔جہاں تک ممکن ہوسکے گا، ان تمام تجاویز کو ان کی موزونیت کو پرکھنے کے مطالعے کے تحت لایا جائے گا۔
یہ خیالات وزیر اعظم کی جانب سے 28 مارچ 2020 کو آیوش کی ممتاز شخصیات کے ساتھ منعقدہ ویڈیو کانفرنس کے دوران ابھر کر سامنے آئے تھے۔
عملے، عوامی شکایات اور پنشن کی وزارت
جموں و کشمیر اور لداخ کے تمام تر مرکزی حکومت اور مرکز کے زیرانتظام علاقوں کےملازمین سے متعلق سروس معاملات کی سماعت اور فیصلہ جموں و کشمیر کی
سی اے ٹی بینچ میں ہی ہوگا
نئی دہلی، یکم مئی، 2020،میڈیا کےایک سیکشن کے تحت اس طرح کی نیوز رپورٹیں آئی تھیں کہ حکومت ہند نے جموں و کشمیر اور مرکز کے زیر انتظام علاقے لداخ کے تمام تر ملازمین کے سروس معاملات کو چنڈی گڑھ کے سنٹرل ایڈمنسٹریٹیوٹریبیونل میں سماعت کے لئے منتقل کر دیا ہے۔ وضاحت کی جاتی ہے کہ نہ تو عرضی گزار اور نہ ہی اس کے وکیل کو ٹریبیونل سے متعلق سروس معاملات میں عرضی دعویٰ داخل کرنےکےلئے چنڈی گڑھ جانے یا عدالت میں حاضر ہونےکی کوئی ضرورت ہے۔ چنڈی گڑھ سرکٹ کی اصطلاح کا استعمال غلط طریقے سے کیا جا رہا ہے، جس کا مطلب یہ نکالا جا رہا ہےکہ عرضی گزار ؍ وکیل کو چنڈی گڑھ جانا ہوگا، جبکہ یہ بات ایسی نہیں ہے۔مرکزی حکومت اور جموں و کشمیر کے مرکز کے زیر انتظام علاقوں کے ملازمین کے تمام تر سروس معاملات کی سماعت جموں و کشمیر میں واقع سی اے ٹی بینچ میں ہی ہوگی اور یہیں ان کا فیصلہ ہوگا۔
۔۔۔۔۔۔۔۔۔۔۔
م ن۔ک ا۔
U-2192
(Visitor Counter : 124
وزیراعظم کا دفتر
وزیر اعظم 7 مارچ کو جن اوشدھی یوجنا کے مستفیضین سے بات چیت کریں گے
’’جن اوشدھی دیوس‘‘ کے موقع پر وزیر اعظم جناب نریندر مودی 7 مارچ کو دوپہر 12:30 بجے ویڈیو کانفرنسنگ کے ذریعے جن اوشدھی کیندر کے مالکان اور اسکیم کے مستفیضین کے ساتھ بات چیت کریں گے۔ اس موقع پر وزیراعظم کے خطاب کے بعد بات چیت ہوگی۔ اس پروگرام کا موضوع ’’جن اوشدھی-جن اپیوگی‘‘ ہے۔
جنرک ادویات کے استعمال اور جن اوشدھی پریوجنا کے فوائد کے بارے میں بیداری پیدا کرنے کے لیے یکم مارچ سے ملک بھر میں جن اوشدھی ہفتہ منایا جا رہا ہے۔ اس ہفتہ جن اوشدھی سنکلپ یاترا، ماتری شکتی سمان، جن اوشدھی بال متر، جن اوشدھی جن جاگرن ابھیان، آؤ جن اوشدھی متر بنیں اور جن اوشدھی جن آروگیہ میلہ جیسے مختلف پروگرام منعقد کیے گئے ہیں۔
ادویات کو شہریوں کے لیے کفایتی اور قابل رسائی بنانے کے وزیر اعظم کے وژن کے مطابق اب ملک بھر میں 8600 سے زیادہ جن اوشدھی اسٹورز ہیں، جو تقریباً ہر ضلع کا احاطہ کرتے ہیں۔
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 198.09 کروڑ سے تجاوز کرگئی
12 سے 14 سال کی عمر کے گروپ کے لئے 3.69 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 1,41,475 ہے
گذشتہ 24 گھنٹوں میں13,086 نئے معاملات سامنے آئے
شفایابی کی شرح فی الحال 98.53 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 3.81 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 198.09 کروڑ  سے تجاوز کرگئی ہے۔یہ سنگ میل 2,58,74,950 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.69کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,09,201
|
|
دوسری خوراک
|
|
1,00,68,047
|
|
احتیاطی خوراک
|
|
57,59,507
|
|
صف اول کے کارکنان
|
|
پہلی خوراک
|
|
1,84,24,628
|
|
دوسری خوراک
|
|
1,76,30,640
|
|
احتیاطی خوراک
|
|
1,04,98,186
|
|
12 سے 14 سال کی عمر کا گروپ
|
|
پہلی خوراک
|
|
3,69,96,932
|
|
دوسری خوراک
|
|
2,41,56,961
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,05,47,867
|
|
دوسری خوراک
|
|
4,91,23,133
|
|
18سے44برس کی عمرکےگروپ کےافراد
|
|
پہلی خوراک
|
|
55,83,90,131
|
|
دوسری خوراک
|
|
50,25,28,809
|
|
احتیاطی خوراک
|
|
33,26,797
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,34,70,659
|
|
دوسری خوراک
|
|
19,37,13,005
|
|
احتیاطی خوراک
|
|
27,42,492
|
|
60 سال سے زیادہ عمرکےافراد
|
|
پہلی خوراک
|
|
12,72,83,132
|
|
دوسری خوراک
|
|
12,10,10,355
|
|
احتیاطی خوراک
|
|
2,49,06,696
|
|
احتیاطی خوراک
|
|
4,72,33,678
|
|
کل تعداد
|
|
1,98,09,87,178
ہندوستان میں زیرعلاج مریضوں کی تعداد آج 1,14,475 ہوگئی جو ملک کے مجموعی پازیٹو معاملات کا 0.26 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.53 فیصد ہے۔گزشتہ 24 گھنٹوں کے دوران 12,456 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,28,91,933 ہے۔
گزشتہ 24 گھنٹوں کے دوران 13,086 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,51,312 ٹیسٹ انجام دیئے گئے۔ ہندوستان میں اس وقت تک مجموعی طور پر86.44کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت3.81فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت2.90فیصد درج کی گئی ہے۔
کیمیکلز اور فرٹیلائزر کی وزارت
جن اوشدھی دوس کے پانچویں دن جن آروگیہ میلہ اور وراثت پیدل یاترا کا اہتمام کیا گیا
جن اوشدھی آروگیہ میلوں سے 10,000 سے زیادہ شہریوں نے براہ راست فائدہ اٹھایا
جن اوشدھی دیوس، 2023 کے پانچویں دن آج ملک بھر میں 'جن اوشدھی-جن آروگیہ میلہ'  اور وراثت پیدل یاترا  کا اہتمام کیا گیا۔
بڑے پیمانے پر 34 مختلف مقامات پر ہیلتھ کیمپ لگائے گئے۔ ملک بھر کے 1000 جن اوشدھی کیندروں میں بھی اسی طرح کے چھوٹے پیمانے پر ہیلتھ کیمپس کا انعقاد کیا گیا۔ ان کیمپوں کے دوران لوگوں کو طبی مشاورت، پیتھ لیب کی سہولت اور غذائی مشاورت مفت فراہم کی گئی۔ پردھان منتری بھارتیہ جن اوشدھی پریوجنا کے تحت منعقدہ آروگیہ میلوں سے 10,000 سے زیادہ شہریوں نے براہ راست فائدہ اٹھایا۔ ان کیمپوں میں جن اوشدھی ادویات کی مفت تقسیم کے ساتھ ساتھ ڈاکٹروں کی طرف سے مفت مشاورت بھی کی گئی۔
اسی طرح عام لوگوں کو جن اوشدھی کے بارے میں معلومات فراہم کرنے کے لیے ملک کے 10 اہم تاریخی مقامات پر آل انڈیا لیول وراثت پیدل یاترا  کا بھی انعقاد کیا گیا۔ وراثت پدیاترا کا عنوان تھا 'جن اوشدھی وراثت کے ساتھ ہیلتھ ہیریٹیج واک'۔ دہلی، جے پور اور میسور سمیت 10 مقامات پر ان ہیریٹیج واک میں 500 سے زیادہ لوگوں نے حصہ لیا۔
دواسازی کے محکمہ کے جوائنٹ سکریٹری جناب رجنیش ٹنگلے نے دیگر سینئر سرکاری افسران کے ساتھ سندر نرسری، نئی دہلی میں ہیریٹیج واک کی قیادت کی۔ اس واک کا مقصد عام لوگوں کو جن اوشدھی پروجیکٹ سے جوڑنا تھا۔
دواسازی کے محکمے نے یکم مارچ 2023 سے 7 مارچ 2023 تک مختلف شہروں میں مختلف پروگراموں کی منصوبہ بندی کی ہے جس میں جن اوشدھی پروجیکٹ کے بارے میں بیداری پر توجہ دی جائے گی۔ پردھان منتری بھارتیہ جن اوشدھی کیندر-پی ایم بی جے کے کے مالکان، استفادہ کنندگان، ریاستی/مرکز کے زیر انتظام علاقوں کے افسران، عوامی نمائندے، ڈاکٹر، بچے، خواتین اور این جی اوز، کارکنان، نرسیں، فارماسسٹ اور جن اوشدھی مترا ملک بھر میں مختلف مقامات پر سیمینارز، تقریبات، کارکنوں، نرسوں، فارماسسٹوں اور جن اوشدھی دوستوں کے لیے سیمینار، پروگرام، ہیریٹیج واک، ہیلتھ کیمپ اور دیگر بہت سی سرگرمیاں منعقد کی جا رہی ہیں۔
یہ اسکیم ملک کے کونے کونے میں لوگوں تک سستی ادویات کی آسان رسائی کو یقینی بناتی ہے۔ حکومت نے دسمبر 2023 کے آخر تک پردھان منتری بھارتیہ جنو شدھی کیندروں کی تعداد 10,000 تک بڑھانے کا ہدف مقرر کیا ہے۔ پردھان منتری بھارتیہ جنو شدھی پریوجنا-پی ایم بی جے پی کی پروڈکٹ لائن میں 1759 ادویات اور 280 جراحی کے آلات شامل ہیں۔ اس کے علاوہ نئی فارماسیوٹیکل اور نیوٹراسیوٹیکل مصنوعات جیسے پروٹین پاؤڈر، مالٹ پر مبنی فوڈ سپلیمنٹس، پروٹین بارز، امیونٹی بارز، سینیٹائزرز، ماسک، گلوکوومیٹر، آکسی میٹر وغیرہ بھی لانچ کی گئیں۔
ش ح۔ ش ت۔ج
Uno-2336
(Visitor Counter : 78
قبائیلی امور کی وزارت
ٹرائیفیڈ چھتیس گڑھ ایم ایف پی فیڈریشن اور آئی آئی ٹی، کانپور کے اشتراک سے کل ’’ٹیک فار ٹرائبلس انیشیٹیو‘‘ کا آغاز کرے گا
’’ٹیک فار ٹرائبلس‘‘ – وَن دھن –ای ایس ڈی پی ٹریننگ پروگرام کو ایس ایم ایم ای نے اپنی ای ایس ڈی پی اسکیم کے تحت منظوری دی ہے
نئی دہلی، 12 /اکتوبر 2020 ۔ قبائلی امور کا ماتحت ادارہ ٹرائیفیڈ ، چھتیس گڑھ ایم ایف پی فیڈریشن اور آئی آئی ٹی، کانپور کے اشتراک سے کل ٹیک فار ٹرائبلس انیشیٹیو کا آغاز کرے گا۔ وَندھن قبائلی مستفیدین کو اعلیٰ درجے کی ٹریننگ دستیاب کرانے کے لئے ٹرائیفیڈ نے ایم ایس ایم ای کے ساتھ اس کی ای ایس ڈی پی اسکیم کے توسط سے، اشتراک کیا ہے، تاکہ وَن دھن قبائلی مستفیدین کی ہنرمندی کو اَپ گریڈ کیا جاسکے اور صنعت سازی سے متعلق ان کی صلاحیت سازی کی جاسکے، تاکہ وہ اپنی پائیدار کمپنیاں قائم کرسکیں۔ ’’ٹیک فار ٹرائبلس‘‘ نامی پروگرام کا مقصد قبائلیوں کی جامع ترقی ہے، جس میں خاص طور پر صنعت سازی سے متعلق ترقی، سافٹ اسکلس، آئی ٹی اور وَن دھن کیندروں  کے ذریعے ایس ایچ جی کے توسط سے کاروباری ترقیاتی پر خصوصی توجہ دی جاتی ہے۔
اس پہل کے تحت ٹرائیفیڈ نے معروف قومی اداروں کے ساتھ معاہدہ کیا ہے، جن میں آئی آئی ٹی کانپور، آرٹ آف لیونگ، بنگلور، ٹی آئی ایس ایس، ممبئی، کے آئی ایس ایس، بھبنیشور، وویکانند کیندر، تمل ناڈو اور سریجن ، راجستھان شامل ہیں۔ اس معاہدے کا مقصد چھتیس گڑھ، کیرالہ، کرناٹک، مہاراشٹر، اوڈیشہ، تمل ناڈو اور راجستھان ریاستوں میں وَن دھن – ای ایس ڈی پی ٹریننگ پروگراموں کا اہتمام کرنا ہے۔ ٹیک فار ٹرائبلس بھارت کے قبائلیوں کو ’’آتم نربھر‘‘ بنانے کا ایک منفرد پروگرام ہے، جس کا خصوصی مقصد قبائلی صنعت کاروں اور شہری بازاروں کے درمیان کی خلیج کو پاٹنا ہے۔
مستفیدین کو چھ ہفتوں کے دوران، 30 دنوں پر مشتمل پروگرام سے گزرنا ہوگا، جو 120 سیشن پر مشتمل ہوگا۔ یہ ٹریننگ ابتداءً 12 اکتوبر سے 7 نومبر 2020 تک دی جائے گی، جس میں چھتیس گڑھ کے سبھی اضلاع کے وَن دھن مستفیدین کو مائیکرو- انٹرپرائز کے قیام، بندوبست اور اس کے کام کرنے کے طور طریقوں سے متعلق مختلف پہلوؤں کی ٹریننگ دی جائے گی۔ آئی آئی ٹی، کانپور کے ذریعے تیار کردہ ٹریننگ ماڈیول کی تقسیم مستفیدین کے درمیان متعدد طریقوں سے مرحلہ وار طریقے پر کی جائے گی۔ ان طریقوں میں آن لائن لیکچر اور ٹریننگ، آن لائن سرگرمیاں اور دھیرے دھیرے کلاس روم میں بالمشافہ تبادلہ خیال، پریکٹیکل، آن سائٹ وزٹ اور ایکسپوزر وزٹ شامل ہیں۔
اس ٹریننگ میں مینوفیکچرنگ کے بہترین طور طریقوں پر مشتمل آن سائٹ ڈیمو کے توسط سے ایکسپوزر، ٹوٹل کوالٹی، صفائی ستھرائی اور مارکیٹ میں اپنائے جانے والے معیارات شامل ہیں۔ اس کا متوقع نتیجہ یہ ہوگا کہ کامیاب اور پراعتماد قبائلی صنعت کار بہترین مصنوعات کے ساتھ بازار میں مسابقت کرسکیں گے۔
آئی آئی ٹی، کانپور، قبائلی نوجوانوں کے لئے چھتیس گڑھ اور کیرالہ میں فروغ ہنرمندی سے متعلق پروگرام کا اہتمام کرے گا، تاکہ این ایف پی کا استعمال کرتے ہوئے پروڈکٹ کمرشیلائزیشن کے ذریعے اپنی کمپنی قائم کرنے میں ان کی مدد کی جاسکے۔ یہ پروگرام پائیدار صنعت کاری کے لئے ترقی کے تین خصوصی پہلوؤں پر مشتمل ہوگا، جنھیں تین ستون خیال کیا جاسکتا ہے۔ یہ تین ستون ہیں – انگیجمنٹ، صلاحیت سازی اور مارکیٹ روابط۔ اس سے قبائلی صنعتوں کے کمرشیلائزیشن کی راہ ہموار ہوگی۔